section_heading: Osvajanje Samosa
paragraph_text: O Darijevom povjerenju Otanu svjedoči i činjenica kako je imenovao svekra na mjesto satrapa Lidije, te ga zadužio za osvajanje grčkog otoka Samosa 517. pr. Kr. Samos je bio bez snažnog političkog vodstva jer je bivši lidijski satrap Oret pogubio njihovog vladara Polikrata. Povijesni izvori govore kako je novim vladarem Samosa postao Siloson, koji je bio odan Perzijskom Carstvu.<ref>[http://www.perseus.tufts.edu/cgi-bin/ptext?lookup=Hdt.+3.149.1 Herodot, III. 149.] Otan se kasnije ne spominje, no zna se kako je 513. pr. Kr. na mjesto satrapa Lidije imenovan Artafern Stariji, što znači kako je Otan najvjerojatnije umro prije tog datuma. Otanov sin Patifamfo služio je kao vozač Kserksovih bojnih kola prilikom njegovih ekspedicija protiv Grčke.